Emma Clit

Emma Gutierrez, Emma Clit edo Emma izenez ezagunagoa (Aube, 1981), frantziar marrazkilari feminista da, komiki egilea eta informatika-ingeniaria. Karga mentalaren kontzeptua jendarteratzeagatik ezaguna da..

 Biografia 
Emma Troyesetik gertu dagoen 400 biztanleko herri batean matematikako irakasle ziren bi gurasok hazi zuten. Zientzia Ekonomikoetako lizentziatura eta hizkuntzetako unibertsitate-ikasketa orokorren diploma lortu ondoren, informatikako goi-mailako teknikariaren ziurtagiria lortu zuen, eta, ondoren, ingeniaritza ikasi zuen. Ikasketak egin ondoren, informatika-ingeniari gisa aritu zen lanean. 30 urte zituela semea jaio zenean egin zen feminista, ama izan ostean, sexismoa eta diskriminazioa bizi izan zituelako, bai inguru pertsonalean, bai lanean. Politikoki aktiboa izaten hasi zen, berak idatzitako liburuxka feministen bidez, Parisko metro geltokietan banatzen zituenak eta gero haiei marrazki txikiak gehitzen zizkienak.

2016ko martxoan, Emmaclit izenez, blog ilustratua ireki zuen, non polizia-indarkeria, arrazakeria eta botere harremanak bezalako gaiak landu zituen..

 Jendea kontzientziatzea 
2017ko uztailean, "Galdetu behar zenuen" artikulua biralizatu egin zen sare sozialetan, eta Monique Haicault soziologoaren karga mentalaren kontzeptua landu zuen. Bere tira komikoa argitaratu ondoren, bikote heterosexualetako etxeko lanaren antolaketaren auzia informazio orokorreko egunkari askotan jorratu zen. Komiki-zerrenda, ondoren, gaztelaniara, ingelesera, alemanera, italierara eta japonierara itzuli zen eta beste artikulu batzuekin batera argitaratu zen Un autre regard bilduman....

Bere bigarren liburua, The Emotional Load, 2018an argitaratu zen. Bertan, Arlie Russell Hochschild soziologoaren teoriei heldu zien berriro, eta sexismo onbera eta poliziaren barruko egitura ustelak bezalako gaiak jorratu zituen. Ingelesezko itzulpena argitaratu zuen Seven Stories Press-ek 2020an, The Emotional Load: And other invisible stuff izenburuarekin, .

Lanaldi osoz lan egiten du komikigintzan eta podcastak ekoizten ditu France Culture irratirako bere jaioterrian, Parisen. Emmaren asmoa ez da artistikoki erakargarriak diren irudiak sortzea, ez baitu estetikak kezkatzen, adierazpen politikoak egiteak baizik.

 Lanak 
 2017: Un autre regard. Trucs en vrac pour voir les choses autrement, (Beste begirada bat. Ausazko aholkuak gauzak beste modu batera ikusteko), Paris, Massot, 110 or. (ISBN 979-1097160036)
 2017: Un autre regard 2, (Beste begirada bat 2),Paris, Massot, 112 or. (ISBN 979-1097160241)
 2018: La Charge émotionnelle et autres trucs invisibles (Karga emozionala eta beste gauza ikusezin batzuk), Paris, Massot, 112 or. (ISBN 979-1097160357 )
 2019: Un autre regard sur le climat, (Beste begirada bat klimari buruz), Paris, Massot, 94 or. (ISBN 979-10-97160-82-1 )
 2020: Un autre regard, tome 4 : Des princes pas si charmants et autres illusions à dissiper ensemble, (Beste begirada bat, 4. liburukia: Printze ez hain xarmantak eta beste ilusio batzuk elkarrekin xahutzeko), Paris, Massot, 111 or. (ISBN 9791097160982)
 2021: Lucine et Enzo ou le parcours d'un enfant atypique, (Lucine y Enzo o el viaje de un niño atípico), Paris, Massot (ISBN 9782380353143 )
 2023: Un autre regard, tome 5 : des lignes et des cailloux, (Beste begirada bat, 5. liburukia: lerroak eta harri-koskorrak), Paris, Massot (ISBN 9782380353778 )
 Erreferentziak 

Kategoria:Frantziako marrazkilariak
Kategoria:Frantziako feministak
Kategoria:Komiki marrazkilariak